Diari Oficial de la Generalitat Valenciana


Sumari del DOGV 9288, del 01-03-2022 (2022/1173)

RESOLUCIÓ de 8 de febrer de 2022, del director de l'Institut Cartogràfic Valencià, per la qual s'aprova la millora en la precisió geomètrica de la línia límit entre els municipis de Bugarra i Cheste.
-------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9288

Data del DOGV
:   01-03-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/1173


Data del document
:   08-02-2022

Organisme emissor
:   Institut Cartogràfic Valencià

Tipus de document
:   Resolució

Descriptors 

:   * Institut Cartogràfic Valencià

RESOLUCIÓ de 8 de febrer de 2022, del director de l'Institut Cartogràfic Valencià, per la qual s'aprova la millora en la precisió geomètrica de la línia límit entre els municipis de Bugarra i Cheste. [2022/1173]  
Vist l'expedient corresponent a les actuacions de millora geomètrica, s'exposen els següents  
  
Fets  
L'Institut Cartogràfic Valencià (d'ara en avant ICV), comunica amb data 1 de juliol de 2019, a l'Ajuntament Bugarra (2019/S174), a l'Ajuntament de Cheste (2019/S175), a l'Ajuntament de Pedralba (2019/S184) i a l'Ajuntament de Gestalgar (2019 /S180), que en l'esmentada anualitat està previst realitzar la planificació i inici d'ofici dels treballs per a la millora geomètrica de la línia, informa els ajuntaments sobre la naturalesa d'aquests i sol·licita la col·laboració en aquests.  
  
Amb data 19 de desembre de 2019, conclouen els treballs, per part de l'ICV, d'execució i control de qualitat de la millora geomètrica de la línia entre els municipis de Bugarra i Cheste situats a la província de València.  
  
Fonaments de dret  
Primer. És funció de l'ICV, d'acord amb la lletra e de l'article 4.2 de la Llei 2/2020, de 2 de desembre, de la Generalitat, de la informació geogràfica i de l'Institut Cartogràfic Valencià, l'elaboració i el manteniment del mapa municipal, que consisteix, d'acord amb l'article 41.1 de la mateixa llei, en la recuperació de les línies límit de tots els municipis de la Comunitat Valenciana. En aquest sentit, l'article 4.2.i també estableix que és funció de l'ICV l'impuls dels treballs de millora geomètrica de les línies que delimiten els termes municipals de la Comunitat Valenciana.  
Segon. Atés el caràcter exclusivament tècnic de la millora geomètrica de les línies de terme, l'article 43.3 de la Llei 2/2020, de 2 de desembre, de la Generalitat, de la informació geogràfica i de l'Institut Cartogràfic Valencià, estableix que l'ICV planificarà anualment els treballs i els executarà després de la comunicació prèvia als ajuntaments beneficiats i, una vegada conclosos els treballs de millora geomètrica, s'informarà de les geometries actualitzades els ajuntaments afectats.  
Tercer. Així, el segon paràgraf de l'article 43.3 de la Llei 2/2020, de 2 de desembre, de la Generalitat, de la informació geogràfica i de l'Institut Cartogràfic Valencià, estableix que les geometries millorades reflectiran fidelment la descripció de les línies de terme contingudes en les actes de delimitació originals aprovades en el seu moment pels plens dels ajuntaments implicats i la millora geomètrica en cap cas suposarà una alteració de la línia de terme.  
Vistos els fonaments de dret assenyalats, resolc:  
  
Primer  
Aprovar la millora de la precisió geomètrica de la línia límit entre els municipis de Bugarra i Cheste, situats a la província de València, i mantenir íntegrament el que s'acorda en l'acta de delimitació municipal original alçada per l'Institut Geogràfic i Estadístic/ Institut Geogràfic Nacional de 1901, d'entre els esmentats termes municipals.  
  
Les fites que delimiten els termes municipals resultants de la millora geomètrica executada s'inclouen en la llista següent. El nom establit per a cada punt és correlatiu (M1, M2,..) en la direcció d'avanç de la línia, en aquest cas amb orientació nord-oest, i quan s'especifica, s'indica el nombre de termes municipals adjacents (M3T). Les coordenades dels punts es proporcionen en el sistema geodèsic de referència ETRS89, projecció cartogràfica UTM, fus 30. Geomètricament la línia que separa cada fita de l'anterior és recta.  
  
LÍNIA ENTRE ELS MUNICIPIS DE BUGARRA I CHESTE  
NOM X ETRS89 UTM FUS 30 (m) Y ETRS89 UTM FUS 30 (m) Observacions  
E9-M5O 756524,998 4450454,571 És comú a Bugarra, Cheste i Pedralba  
M2 690376,719 0498607,470 Recta  
M3 690285,055 2544657,689 Recta  
B3-L7T 960977,676 8071068,940 Recta  
És comú a Bugarra, Cheste i Gestalgar  
  
  
  
Segon  
Acordar la publicació d'aquesta resolució en el Diari Oficial de la Generalitat Valenciana, i la seua posterior notificació als municipis de Bugarra i Cheste, a la Diputació de València, a la Direcció General d'Administració Local, a l'Institut Geogràfic Nacional i al Registre d'Entitats Locals del Ministeri de Política Territorial.  
  
Contra aquesta resolució, que posa fi a la via administrativa, es podrà interposar un recurs de reposició, amb caràcter potestatiu, davant la Conselleria de Política Territorial, Obres Públiques i Mobilitat, en el termini d'un mes a comptar des de l'endemà de la recepció de la notificació o des de la publicació en el Diari Oficial de la Generalitat Valenciana, d'acord amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques.  
Així mateix, es podrà interposar un recurs davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos des de l'endemà de la seua publicació en el Diari Oficial de la Generalitat Valenciana, d'acord amb el que es preveu en la Llei 29/1998, de 13 de juliol, reguladora de la jurisdicció contenciosa administrativa.  
  
València, 8 de febrer de 2022.- El director de l'Institut Cartogràfic Valencià: Xavier Navarro i Garcia.